kardosdrur/scandi-wiki huggingface dataset:
Jordnøddesmør- og syltetøjssandwich

Jordnøddesmør- og syltetøjssandwich (engelsk: peanut butter and jelly sandwich eller akronymet PB&J) er en amerikansk sandwich bestående af to skiver hvidt brød, hvor der smøres jordnøddesmør på det ene stykke og syltetøj på det andet. Sandwichen findes i mange varianter, idet syltetøjet kan være lavet af forskellige frugter, selvom den almindeligvis laves med jordbærsyltetøj. Brødet kan også være fuldkornsbrød, rugbrød eller noget helt tredje. 

En undersøgelse foretaget i 2002 viste, at den gennemsnitlige amerikaner vil have spist 1500 sandwiches, inden de påbegynder high school.

Referencer 

Sandwich
Slaget ved Pace's Ferry

Slaget ved Pace's Ferry var et slag, som blev udkæmpet den 5. juli 1864 i nærheden af Atlanta under Atlanta kampagnen i den amerikanske borgerkrig. Unionstropper under Generalmajor Oliver O. Howard erobrede en vigtig pontonbro over Chattahoochee River, hvilket tillod Unionshæren at fortsætte sin offensiv for at erobre det vigtige jernbane- og forsyningscenter Atlanta.

William T. Sherman's hær var trinvis rykket nærmere Atlanta i foråret og sommeren 1864 og havde udkæmpet en række slag mod den konfødererede hær under Joseph E. Johnston. Sherman udflankerede til stadighed de konfødererede stillinger og kom stadig nærmere til sit mål. Howards IV Korps forfulgte de retirerende konfødererede langs Western & Atlantic Railroad, med General Thomas J. Woods brigade forrest. De stødte på meget lidt modstand indtil det forreste af kolonnen nåede Vining's Station. Herfra førte en vej østpå mod Atlanta og krydsede Chattahoochee River ved Pace's Ferry, hvor de konfødererede havde opført en pontonbro over den dybe og hurtigt flydende flod. Woods forposter stødte på en brigade af afsiddet kavaleri, som havde fronten rækket af barrikader af jernbaneskinner langs en højderyg på tværs af vejen ½ km fra jernbanestationen. Wood kastede hurtigt de konfødererede ud af deres stilling og pressede på mod floden. Selv om de konfødererede forsøgte at ødelægge broen, så den ikke faldt i Unionen hænder, ankom Woods mænd i tid til at redde en stor del af broen. Konfødererede forsøg på at brænde den var slået fejl, men fortøjningsrebene var blevet skåret over på den konfødererede side, så broen flød ned ad floden. 
 
Howard så ingen brugbar mulighed for at angribe den stærke konfødererede stilling på den anden side af Chattahoochee og beordrede sine tropper til at slå lejr på højr terræn ned mod floden og afventede, at der kom pontoner fra Unionshæren. Da de ankom den 8. juli krydsede han floden og udflankerede forsvarerne ved Pace's Ferry og tvang dem til at trække sig tilbage.

Referencer 
 U.S. War Department, The War of the Rebellion: A Compilation of the Official Records of the Union and Confederate Armies, 70 volumes in 4 series. Washington, D.C.: United States Government Printing Office, 1880-1901. Series 1, Volume 38, Part 1.

Slag i den amerikanske borgerkrig i Georgia
Sunita Williams

Sunita Williams (født 19. september 1965) er NASA astronaut. Hun har fløjet én rummission, hvor hun blev opsendt med Discovery i december 2006, var medlem af to stambesætninger på Den Internationale Rumstation (ekspedition 14 og 15) i træk, og landede i juni 2007 med Atlantis.

Williams har slået et par rekorder; dels at være den kvinde der har være længst tid i rummet, og dels i at være den kvinde der har været længst tid på rumvandring. Hun slog Shannon Lucids rekord i 2007 for længst tid i rummet. Begge rekorder er overtaget af Peggy Whitson i 2008.

Februar 2008 blev Sunita Williams udnævnt som stedfortræder for Steven Lindsey der er chef for NASA's astronautkorps.

Eksterne henvisninger 

 Biografi af Sunita Williams NASA 

Astronauter fra USA
Personer fra Ohio
Hornisgrinde

Hornisgrinde er det højeste bjerg i den nordlige del af Schwarzwald i Tyskland med en højde på 1.164 meter over havet. Hornisgrinde ligger i Ortenaukreis. På toppen af Hornisgrinde står et 206 meter højt radio- og fjernsynstårn.

Lyngmoområdet på toppen af Hornisgrinde er et naturreservat og lukket for offentligheden.
Mummelsee er en dyb sø på vestsiden af bjerget i 1036 meters højde. Søen er et populært turiststed for rejsende ad ruten Schwarzwaldhochstraße. I følge et sagn var der havfruer (Nixen) i søen, og «Kongen af Mummelsee» holdt også til her.

Bjerge i Baden-Württemberg
Schwarzwald
Jochberg

Jochberg er et bjerg i Bayerische Voralpen, den første bjergkæde i Alperne man møder på vej mod syd i Tyskland. Bjerget ligger mellem de to store søer Kochelsee og Walchensee. Med den flotte udsigt fra toppen, er Jochberg et populært mål for både turister og indbyggere fra München, som ligger i nærheden, og turen op til toppen er let nok til en familietur. Paragliding er også en populær aktivitet fra bjerget.

På klare dager kan man se Olympiaturm i München, 60 km mod nord. Der er dog nogle gange meget smog i området, fra køletårnene til de nærliggende atomkraftværker Isar II og Atomkraftwerk Gundremmingen.

Eksterne henvisninger 

 Beskrivelse af ture på Jochberg 

Bjerge i Tyskland
Bayerns geografi
Kreuzberg (Rhön)

Kreuzberg er et bjerg i Rhönbjergene i det nordlige Bayern i Tyskland. Det har en højde på 928 meter over havet og og kaldes «det hellige bjerg i Franken» og ligger ved byen Bischofsheim an der Rhön i Landkreis Rhön-Grabfeld. Kreuzberg ligger i Naturpark Bayerische Rhön som er en del af Biosfærereservat Rhön.

Kreuzberg tiltrækker mange turister, både sommer og vinter, og tre skilifter tager skiturister til toppen på nordsiden af bjerget. Der er også en kælkebane på Kreuzberg.

En af hovedattraktionerne på bjerget er klosteret som ligger på toppen, og som opsøges af pilgrimme; der er årligt 70-80 valfarter til klosteret. Klosteret er kendt for øllet som blev brygget her frem til 1985. Munkene serverer stadig øl, men i dag brygges det i et bryggeri i Bischofsheim.

Eksterne henvisninger 

 Side om klosteret og bryggeriet

Bjerge i Tyskland
Bayerns geografi
Will Witherspoon

William "Will" Cordell Witherspoon (født 19. august 1980 i San Antonio, Texas, USA) er en amerikansk footballspiller, der spiller i NFL som linebacker for Tennessee Titans. Witherspoon kom ind i ligaen i 2002 og har tidligere optrådt for Carolina Panthers, St. Louis Rams og Philadelphia Eagles.

Witherspoon var en del af det Carolina Panthers-hold, der i 2004 spillede sig frem til Super Bowl XXXVIII. Her måtte man dog efter en tæt kamp se sig besejret af New England Patriots.

Klubber 
 2002-2005: Carolina Panthers
 2006-2009: St. Louis Rams
 2009: Philadelphia Eagles
 2010-: Tennessee Titans

Referencer

Eksterne henvisninger 

Amerikansk fodbold-spillere fra Texas
Amerikansk fodbold-linebackers
Personer fra San Antonio
Mewelde Moore

Mewelde Jaem Cadere Moore (født 24. juli 1982 i Hammond, Louisiana, USA) er en amerikansk footballspiller (running back) der pt. er free agent. Moore kom ind i NFL i 2004 og har tilbragt flere sæsoner i ligaen, blandt andet fire år hos Minnesota Vikings.

Klubber 
 Minnesota Vikings (2004−2007)
 Pittsburgh Steelers (2008−2011)
 Indianapolis Colts (2012)

Eksterne henvisninger 
 Spillerinfo

Amerikansk fodbold-spillere fra Louisiana
Amerikansk fodbold-spillere fra Minnesota Vikings
Amerikansk fodbold-spillere fra Pittsburgh Steelers
Amerikansk fodbold-spillere fra Indianapolis Colts
Amerikansk fodbold-running backs
Beneš-dekreterne

Beneš-dekreterne er det nuværende udtryk (officielt hedder de Dekreter af republikkens præsident – dekrety presidenta republiky), der bruges om en serie love, der blev vedtaget under 2. verdenskrig af den tjekkoslovakiske eksilregering i London. I dag bruges begrebet oftest om de dekreter, der omhandlede rettigheder for tyskeres og ungarere bosiddende i efterkrigstidens Tjekkoslovakiet. Dekreterne er opkaldt efter den tjekkoslovakiske præsident Edvard Beneš.

Udtrykket bruges især om de dele, der lagde grunden til konfiskation af statsborgerskab og udvisning af etniske tyskere og etniske ungarere fra Tjekkoslovakiet efter krigen. I alt blev omkring tre millioner sådanne tyskere udvist. Dekreterne er blevet kontroversielle som en del af udvisningerne, selv om de ikke specifikt omhandler dem. De er også kontroversielle af menneskerettighedsgrunde, og fordi dekreterne er baseret på kollektiv skyld. Væsentlige dele af landets fabrikker, elproduktion og finansieringsselskaber blev nationaliseret gennem dekreterne. Dekreterne regulerede også retsforfølgelsen af nazister og deres hjælpere med omfattende brug af dødsstraf.

Dekreterne blev til på baggrund af den tyske annektering af Sudeterlandet i 1938 og Det Tredje Riges brutale besættelse af Bøhmen og Mæhren indtil 1945.

Referencer 

Tjekkoslovakiet
Tjekkiets historie
Slovakiets historie
Tysklands historie
Jura
Limas Sweed

Limas Sweed (født 25. december 1984 i Brenham, Texas, USA) er en tidligere amerikansk footballspiller, der spillede tre sæsoner i NFL som wide receiver for Pittsburgh Steelers. Han blev draftet til ligaen af Steelers i 2008.

Klubber 
 2008-2010: Pittsburgh Steelers

Eksterne henvisninger 
 Spillerinfo 

Amerikansk fodbold-spillere fra Texas
Amerikansk fodbold-spillere fra Pittsburgh Steelers
Amerikansk fodbold-wide receivers
Julius Erving

Julius Winfield Erving II (født 22. februar 1950 i New York) er en tidligere amerikansk basketballspiller, der blev kendt under navnet Dr. J. Han anerkendes som en af de største spillere i NBA's historie, idet han ved NBA's 50-årsjubilæum i 1996 blev udtaget blandt de 50 bedste spillere. Han spillede for Philadelphia 76ers i størstedelen af sin karriere.

I 1993 blev Erving optaget i Naismith Memorial Basketball Hall of Fame.

Eksterne henvisninger 

Basketballspillere fra USA
Medlemmer af Naismith Memorial Basketball Hall of Fame
Hviezdoslavovo námestie

Hviezdoslavovo námestie (direkte oversat Hviezdoslav pladsen) er en af de mest kendte pladser i Bratislava. Den ligger i den Gamle by, mellem den nye bro og det Slovakiske nationalteater. Pladsen er opkaldt efter Pavol Országh Hviezdoslav.

Historie 
Pladsen blev tidligere kaldt: (ungarsk: Kossuth Lajos tér – tysk: Kossuth Lajos platz, ungarsk: Radetzky tér – tysk: Radetzky platz, ungarsk: Séta tér – tysk: Promenade)

Den 24. februar gav den amerikanske præsident George W. Bush en offentlig tale på pladsen under sit besøg i Bratislava for Topmødet i Slovakiet 2005 med Ruslands præsident Vladimir Putin.

Referencer 

Bygninger, konstruktioner og anlæg i Bratislava
Torve og pladser
Tjekkiets geografi

Tjekkiet ligger placeret midt i Centraleuropa, og grænser til Østrig i syd, Tyskland i vest og nordvest, Polen i nord og nordøst og Slovakiet i sydøst. Landet har et varieret landskab, og er hovedsageligt inddelt i de to områder Bøhmen og Mæhren. Bøhmen i vest er et område, som bliver drænet af floderne Labe (Elbe på tysk) og Vltava (Moldau på tysk), og er omringet af stort set lave bjerge som Sudeterne. Krkonoše er en del af Sudeterne, og her findes det højeste punkt i landet, Sněžka på 1.602 meter. Mæhren, den østlige del, er også forholdsvis rigt på åse og bliver hovedsageligt drænet af floden Morava, men floden Odra (Oder på tysk) har også sit udspring her. Vandet fra Tjekkiet løber ud i tre forskellige have: Nordsøen (Elbe), Østersøen (Oder) og Sortehavet (Morava via Donau). 

Tjekkiet har også en 30.000 m² eksklave midt i Hamborgs havn i Tyskland. Denne blev givet til Tjekkoslovakiet ved artikel 364 i Versailles-traktaten for at give landet, som er omgivet af land, et sted at transportere varer til med floderne og videre ud på havgående skibe. Dette område vil blive givet tilbage til Tyskland i 2018.

Klima 

Bjergområderne, som omgiver det meste af Tjekkiet, skærmer landet godt mod vinterkulden fra Rusland i øst. Alligevel er landet forholdsvis koldt om vinteren, særligt i de højereliggende områder. Nedbøren falder stort set som sne fra november til marts, men af og til både tidligere om efteråret og senere om foråret. Snedækket gennem vinteren kommer og forsvinder lidt hurtigere end for eksempel i de centrale områder af Polen. Om foråret bliver det hurtigt varmere, og i maj begynder der at blive gode temperaturer om eftermiddagen. Vejret om sommeren er ofte afhængigt af, hvor man er i forhold til bjergene. Der udvikler sig ganske ofte tordenvejr nær bjergene. Tordenbygerne flytter østover og giver kraftige regnbyger enkelte steder, mens andre steder får tørt og fint vejr. I det store og hele er sommeren solrig de fleste steder. Ofte strømmer luften ned fra bjergsiderne mod Brno, og det giver temperaturer, som gennemsnitligt er 4 °C højere end i Prag om sommeren. Indimellem kan hedebølger drive temperaturerne over 30 °C, og de fleste steder har temperaturmaksima over 35 °C. Når luften stabiliserer sig i efteråret, kan man ofte få længere perioder med klart og roligt vejr flere dage i træk. 

Prag i vest har en årlig nedbørsnormal på 411 mm, mens Brno har en normal på 546 mm.

Geografiske yderpunkter 

 Nord: Severní, del af Lobendava i Ústí nad Labem ()
 Syd: Studánky, del af Vyšší Brod i Sydbøhmen ()
 Vest: Krásná nær Aš i Karlovy Vary ()
 Øst: Bukovec i Mæhren-Schlesien ()

laveste punkt:
 Elben 115 m
højeste punkt:
 Sněžka 1.602 m

Miljø 
Naturfarer:
Oversvømmelse

Miljøaftaler:
Involverede i aftaler som omhandler:
Luftforurening, Antarktis-aftalen, biologisk mangfoldighed, klimaændringer, Kyoto-aftalen, udrydningstruede dyrearter, miljømodificering, miljøfarlig affald, havret, forbud mod atomprøvesprængninger, værn af ozonlaget, skibsforurening, vådmarksområder
underskrevet, men ikke stadfestet:
Luftforurening (persistent organisk stof), Miljøværnsprotokol for Antarktis.

Se også
Warrick Dunn

Warrick De'Mon Dunn (født 5. januar 1975 i Baton Rouge, Louisiana, USA) er en tidligere amerikansk footballspiller, der spillede i NFL som running back. Han spillede for to klubber gennem sin 12 sæsoner lange karriere, Tampa Bay Buccaneers og Atlanta Falcons.

Dunn er en af kun få running backs i NFL's historie, der har løbet for over 10.000 yards i sin karriere i ligaen. Tre gange, i 1997, 2000 og 2005 er han blevet udtaget til Pro Bowl, NFL's All Star-kamp.

Klubber 
 Tampa Bay Buccaneers (1997–2001)
 Atlanta Falcons (2002–2007)
 Tampa Bay Buccaneers (2008)

Eksterne henvisninger 

 Spillerinfo

Amerikansk fodbold-spillere fra Louisiana
Amerikansk fodbold-spillere fra Tampa Bay Buccaneers
Amerikansk fodbold-spillere fra Atlanta Falcons
Amerikansk fodbold-running backs
Personer fra Baton Rouge, Louisiana
Edgerrin James

Edgerrin Tyree James (født 1. august 1978 i Immokalee, Florida, USA) er en tidligere amerikansk footballspiller, der spillede i NFL som running back. James kom ind i ligaen i 1999 og spillede frem til 2009. Han repræsenterede Indianapolis Colts, Seattle Seahawks og Arizona Cardinals.

James er en af kun få running backs i NFL's historie, der har løbet for over 10.000 yards i sin karriere i ligaen. Fire gange, i 1999, 2000, 2004 og 2005 er han blevet udtaget til Pro Bowl, NFL's All Star-kamp.

Klubber 
 Indianapolis Colts (1999–2005)
 Arizona Cardinals (2006–2008)
 Seattle Seahawks (2009)

Eksterne henvisninger 
 Spillerinfo 

Amerikansk fodbold-spillere fra Florida
Amerikansk fodbold-spillere fra Indianapolis Colts
Amerikansk fodbold-spillere fra Arizona Cardinals
Amerikansk fodbold-spillere fra Seattle Seahawks
Amerikansk fodbold-running backs
Carnell Williams

Carnell Lamar Williams (født 21. april 1982 i Gadsden, Alabama, USA) er en tidligere amerikansk footballspiller, der spillede syv år i NFL som running back. Han repræsenterede Tampa Bay Buccaneers og St. Louis Rams.

Eksterne henvisninger 
 Spillerinfo

Amerikansk fodbold-spillere fra Alabama
Amerikansk fodbold-spillere fra St. Louis Rams
Amerikansk fodbold-spillere fra Tampa Bay Buccaneers
Amerikansk fodbold-running backs
Inger-Lise Gaarde

Inger-Lise Gaarde (født 25. maj 1926 i København, død 5. september 1992 på Frederiksberg) var en dansk skuespiller og visesangerinde på Dyrehavsbakken.

I slutningen af 1950'erne afløste Inger-Lise Gaarde Cleo som Bakke-sangerinde i Bakkens Hvile, og var på Dyrehavsbakken i 18 år. Fra 1977 turnerede hun landet rundt til byfester og markeder. Hun medvirkede desuden i DR's Syng-med-udsendelser. Gaarde indspillede desuden flere grammofonplader, samt en opsamlings-cd hos Reca Musikproduktion med sine populæreste sange. Som skuespiller medvirkede hun i fire spillefilm, ligesom hun var med i revyer på bl.a. Damhuskroen i København.

Inger-Lise Gaarde er stedt til hvile på Assistens Kirkegård i København.

Filmografi 
 Bordellet (1972)
 På'en igen Amalie (1973)
 Familien Christensen (miniserie, 3 afsnit; 1974)
 Mafiaen, det er osse mig (1974)
 Per (1975)

Referencer

Eksterne henvisninger 
 
 

Skuespillere fra Danmark
Sangere fra Danmark
Dyrehavsbakken
Marie-Louise Coninck

Marie-Louise Coninck (født 8. december 1936 i København) er en dansk skuespillerinde.

Coninck blev uddannet fra Skuespillerskolen ved Aalborg Teater i 1958 og derefter fra Statens Teaterskole i Oslo i 1959. Gennem karrieren har hun været tilknyttet flere teatre, bl.a. Fiolteatret, Gladsaxe Teater og Hvidovre Teater, ligesom hun har medvirket i adskillige spillefilm.

Hun var gift med skuespilleren Baard Owe og mor til Rebekka, Anja og David Owe, der også er skuespillere, derudover også Benjamin Owe.

Filmografi 
 Kampen om Næsbygaard (1964)
 Tine (1964)
 Næsbygaards arving (1965)
 Jensen længe leve (1965)
 Nu stiger den (1966)
 Krybskytterne på Næsbygaard (1966)
 Utro (1966)
 Mig og min lillebror (1967)
 Dr. Glas (1968)
 Jeg elsker blåt (1968)
 Man sku' være noget ved musikken (1972)
 Romantik på sengekanten (1973)
 Måske ku' vi (1976)
 Vinterbørn (1978)
 Tre engle og fem løver (1982)
 Kidnapning (1982)
 Isfugle (1983)
 Bella min Bella (1996)
 Efter brylluppet (2006)
 Good Favour (2017)

Tv-serier 
 En by i Provinsen (1977-1980)
 Bryggeren (1996-1997)
 Charlot og Charlotte (1996)
 Hjerteflimmer (1998)
 Hotellet (2002)
 Anna Pihl (2006-2007) 
 Album (2008)
 Sprinter Galore (2016-2017)

Eksterne henvisninger 
 

Skuespillere fra Danmark
Personer fra København
Alf Lassen

Alf Lassen (født 21. juli 1929 i Hvorup ved Aalborg, død 26. august 1993) var en dansk skuespiller.

Lassen blev uddannet fra Teaterdirektørernes Elevskole og blev efterfølgende tilknyttet flere teatre i hovedstaden. Blandt hans mest kendte roller er rollen som ægtemanden i Ta' det som en mand, frue.

Filmografi 
 Der kom en dag (1955)
 Bruden fra Dragstrup (1955)
 Styrmand Karlsen (1958)
 Peters landlov (1963)
 Ta' det som en mand, frue (1975)
 Per (1975)
 Langturschauffør (1981)
 Kidnapning (1982)

Tv-serier 
 Smuglerne (1970)
 Fiskerne (1977)
 En by i Provinsen (1977-1980)
 Torvet (julekalender, 1981)

Eksterne henvisninger 
 
 

Skuespillere fra Danmark
Melibokus

Melibokus (også Melibocus, Malchen eller Malschen) er det højeste bjerg i regionen Bergstraße i den sydlige del af Hessen i det centrale Tyskland. Bjerget ligger ved Rhindalen i den vestligste del af Odenwald, og er et lokalt landemærke. På toppen ligger en lille café, et udkigstårn og en radiomast som blev rejst af den amerikanske hær efter anden verdenskrig.

Eksterne henvisninger 

 Netside for Melibokus med webkamera

Hessens geografi
Bjerge i Tyskland
Solveig Sundborg

Solveig Augusta Maria Sundborg (født 14. marts 1910 i København, død 22. juli 2002) var en dansk skuespiller.

Sundborg begyndte på Pantomimeteatret i Tivoli, men blev i 1950'erne tilknyttet Aalborg Teater. I begyndelsen af 1960'erne vendte hun tilbage til København som freelancer, hvor hun bl.a. blev tilknyttet Nørrebros Teater, Allé Scenen og Boldhus Teatret.

Hun er begravet på Bispebjerg Kirkegård.

Filmografi

Tv-serier 
 Huset på Christianshavn (1970-1977)
 Smuglerne (1970)
 En by i Provinsen (1977-1980)
 Strandvaskeren (1978)
 Matador (1978-1981)
 En stor familie (1982-1983)
 Riget I (1994)
 Renters rente (1996)
 Bryggeren (1996-1997)

Eksterne links 
 
 

Skuespillere fra Danmark
Personer fra København
Kevin Boothe

Kevin Boothe (født 5. juli 1983 i New York City, New York, USA) er en amerikansk footballspiller, der spiller i NFL som offensive guard for Oakland Raiders. Boothe blev draftet til ligaen af Oakland Raiders i 2006, og har også spillet for New York Giants.

Boothe var en del af det New York Giants-hold, der i 2008 overraskende vandt Super Bowl XLII efter sejr over New England Patriots.

Klubber 
 Oakland Raiders (2006)
 New York Giants (2007–2013)
 Oakland Raiders (2014–)

Eksterne henvisninger 

 Spillerinfo

Amerikansk fodbold-spillere fra New York
Amerikansk fodbold-offensive linemen
Personer fra New York City
Amerikansk fodbold-spillere fra New York Giants
Amerikansk fodbold-spillere fra Oakland Raiders
David Diehl

David Diehl (født 15. september 1980 i Chicago, Illinois, USA) er en tidligere amerikansk footballspiller, der spillede i NFL som offensive tackle for New York Giants. Han spillede for Giants hele sin professionelle karriere, fra 2003 til 2013.

Diehl var en del af det New York Giants-hold, der i 2008 overraskende vandt Super Bowl XLII efter sejr over New England Patriots. Fire år senere var han også med til at vinde Super Bowl XLVI.

Klubber 
 2003-2013: New York Giants

Eksterne henvisninger 

 Spillerinfo 

Amerikansk fodbold-spillere fra Illinois
Amerikansk fodbold-spillere fra New York Giants
Amerikansk fodbold-offensive linemen
Personer fra Chicago
Camilla Hammerich

Camilla Hammerich (født 1. oktober 1963) er en dansk producent og skuespiller.

Hammerich, der er datter af forfatteren Paul Hammerich og søster til filminstruktøren Rumle Hammerich, spillede Regitze Varnæs i Matador, men blev senere uddannet som producerassistent. Hun har arbejdet på DR gennem en årrække, hvor bl.a. hun var producer på tv-serien TAXA. I 1999 kom hun til TV 2, hvor hun var dramaredaktør 2001–2007, og igen på DR, som producer på hhv. tv-serierne Sommer og Borgen.

Privat har hun været gift med musikeren Jacob Binzer og parret har tre døtre sammen.

Udvalgt filmografi

tv-serier 
 Matador (1978-1981)
 Forsvar
 Jesus og Josefine
 Anna Pihl
 Sommer
 Borgen

Priser
 British Academy Television Awards for Borgen

Eksterne links 
 

Skuespillere fra Danmark
Filmproducere fra Danmark
Camilla
Adam Koets

Adam Koets (født 7. januar 1984 i Santa Ana, Californien, USA) er en tidligere amerikansk footballspiller, der spillede i NFL mellem 2007 og 2011 som offensive tackle for New York Giants

Boothe var i sin første sæson i NFL en del af det New York Giants-hold, der i 2008 overraskende vandt Super Bowl XLII efter sejr over New England Patriots.

Klubber 
 2007-2011: New York Giants

Eksterne henvisninger 

Amerikansk fodbold-spillere fra Californien
Amerikansk fodbold-spillere fra New York Giants
Amerikansk fodbold-offensive linemen
Kareem McKenzie

Kareem Michael McKenzie (født 24. maj 1979 i Trenton, New Jersey, USA) er en tidligere amerikansk footballspiller, der spillede i NFL som offensive tackle for henholdsvis New York Jets og New York Giants. Hans karriere strakte sig over 11 sæsoner.

McKenzie var en del af det New York Giants-hold, der i 2008 overraskende vandt Super Bowl XLII efter sejr over New England Patriots.

Klubber 
 2001-2004: New York Jets
 2005-2011: New York Giants

Eksterne henvisninger 
 Spillerinfo

Amerikansk fodbold-spillere fra New Jersey
Amerikansk fodbold-spillere fra New York Giants
Amerikansk fodbold-spillere fra New York Jets
Amerikansk fodbold-offensive linemen
Personer fra Trenton (New Jersey)
Shaun O'Hara

Shaun O'Hara (født 23. juni 1977 i Chicago, Illinois, USA) er en tidligere amerikansk footballspiller, der spillede i NFL som center for henholdsvis Cleveland Browns og New York Giants.

O'Hara var en del af det New York Giants-hold, der i 2008 overraskende vandt Super Bowl XLII efter sejr over New England Patriots.

Klubber 
 Cleveland Browns (2000–2003)
 New York Giants (2004–2010)

Eksterne henvisninger 

 Spillerinfo

Amerikansk fodbold-spillere fra Illinois
Amerikansk fodbold-spillere fra Cleveland Browns
Amerikansk fodbold-spillere fra New York Giants
Amerikansk fodbold-offensive linemen
Personer fra Chicago